નિર્માતા કરણ જોહર અને નિર્દેશ શશાંક ખેતાનની ફિલ્મ ‘ધડક’માં જાહ્નવી કપૂર લીડ રોલમાં છે, તો શાહિદ કપૂરનો ભાઈ ઈશાન ખટ્ટર તેની ઓપિઝિટ છે. જાહ્નવીની પ્રથમ ફિલ્મની જાહેરાત થઈ ત્યારથી જ લોકો તેની પાસેથી શ્રેષ્ઠ અભિનયની આશા રાખી રહ્યા હતા. જાહ્નવીને અભિનય વારસામાં મળ્યો છે, એક્ટિંગ તેના લોહીમાં છે તે તેણે સાબિત કરી દીધું છે. આ ફિલ્મમાં જેટલી સરળ એક્ટિંગ જાહ્નવીએ કરી છે તે બહુ ઓછા એક્ટર્સની પ્રથમ ફિલ્મમાં જોવા મળે છે.